Schwangerschaftsabbruch

En **Abdriibig** oder **Schwangerschaftsabbruch** (medizinisch *abruptio graviditatis* oder *[[Induktion (Biologie)|induzierte]] Abort*) isch s, wenn män ere Schwangerschaft, wo d Frau nid will oder wo für iiri Gsundhäit gföörlig isch, absichtlig vor dr Zit en Ändi macht. Dr abdribnigi Embryo oder Fötus überläbt dr Iigriff normalerwiis nit. Dr medizinisch Begriff *Abort* isch allgemäiner und umfasst nid nume d Abdriibig sondern au die natürligi Feelgeburt.

Öb s Abdriibe söll erlaubt si isch scho sit langem e heftig umstrittens Thema. Uf dr äinte Site git s religiösi und ethischi Vorstellige, gsellschaftligi Aasprüch und s Rächt uf s Lääbe vom Embryo bzw. vom Fötus, uf dr andere s Sälbstbestimmigsrächt und mänggisch sogar s Rächt uf Lääbe und Gsundhäit vo dr Frau. Die underschidlige ethische Beurdäilige häi zum e bräite Spektrum vo juristische Reegle gfüert, wo von ere fast vollständige Entschäidigsfreihäit vo dr Schwangere goot bis zu völlige Verbot mit herte Stroofe.

## Methode vom Abdriibe
### Absuugmethode/Aspirazion
Mit dr Absuugmethode wärde zum Bischbil z Dütschland 70&nbsp;Brozänt (Stand 2011) vo de Abdriibige gmacht. Mä cha si vo dr 6. bis öbbe zur 14.&nbsp;Schwangerschaftswuche p.m. aawände. Dr Iigriff wird fast immer ambulant gmacht und en erfaarene Arzt macht en in e baar Minute mäistens under ere Lokalanesthesii, sältener mit ere churze Vollnarkose.

Mit Ultraschall wird kontrolliert, dass nüt zrugbliibe isch und wenn nöötig, sugt dr Arzt e zwäitsmol ab. Komplikazioone si sälte.

### Medikamäntmethode
S Standardverfaare bestoot us ere Kombinazioon vo Mifegyne® (au RU-486, Wirkstoff Mifepriston) und Prostaglandin (Cytotec®). Die so genannti „Abdriibigsbille“ blockiert d Wirkig vom Gäälkörperhormon (Progesteron) und berursacht as sich dr Muetermund ufduet. Öbbe zwäi Dääg spööter schluckt d Frau denn e Prostaglandin,  d Gebärmueter ziet sich zämme und stoost d Gebärmueterschliimhut, dr Fruchtsack und dr Embryo us. Mä cha dä Vorgang mit eme Spontanabort oder ere sterkere Menstruazioon vergliiche. 

### Kürettaasche
Bi dr Kürettaasche oder Usschaabe wird dr Muetermund usdeent und denn dr Fruchtsack mit em Embryo und dr Gebärmueterschliimhut sorgfältig mit ere Kürette, das isch e löffelartigs Instrumänt abgschabt. Die Methode isch hüte fast vollständig vom Absuuge abglöst worde.

## Litratuur
;Monographien:
* 
* 
* 
*  Eine Ausführliche Gegenüberstellung antiker Quellen zur Abtreibung.
* 
* 
* 
* 
* 
* 
* 
* 
* 
* 
* 
* 
* 
* 
* Kommission für Bevölkerung und Entwicklung (Commission on Population and Development (CPD)) der Vereinten Nationen: Abortion Policies. A Global Review.
* 
* 
* Patrick Lee, Robert P. George: *The Wrong of Abortion* (Draft), In: A. Cohen, C. Wellman (Hrsg.): *Contemporary Debates in Applied Ethics.* Blackwell, Oxford 2005, S. 13–26.(pdf, blackwellpublishing.com)

## Weblingg
* 
* SF Wissen: Multimedia-Dossier zum Thema «Abtreibung»
* abtreibung.at (insb. auch *[http://abtreibung.at/fur-fachkrafte/hintergrundinformationen Hintergrundinformationen]* Deutschland, Österreich, Schweiz, EU) und *[http://abtreibung.at/fur-fachkrafte/studien Fachpublikationen]*	

Berootigsstelle z Dütschland:
* Beratungsstellensuche staatlich anerkannter Beratungsstellen auf familienplanung.de – Informationsportal der Bundeszentrale für gesundheitliche Aufklärung (BZgA)
* „Beratungsführer online“ des BMFSFJ
Berootigsstelle in dr Schwiz:
* Anerkannte Schwangerschaftsberatungsstellen
Berootigsstelle z Ööstriich:
* Beratungsstellen in Österreich (PDF; 200&nbsp;kB)

## Fuessnoote